Temeljem Zakona o proračunu ("Narodne novine" broj 87/08, 136/12 i 15/15), članka 82. Pravilnika o proračunskom računovodstvu i računskom planu ("Narodne novine" br. 124/14, 115/15, 87/16, 3/18 i 126/19) i članka 31. Statuta Općine Štrigova ("Službeni glasnik Međimurske županije broj 01/18, 14/18) Općinsko vijeće Općine Štrigova na 17. sjednici održanoj 14. svibnja 2020. godine, donosi

**ODLUKU**

**o raspodjeli rezultata Općine Štrigova za**

**2019. godinu**

Članak 1.

Ovom Odlukom se utvrđuje raspodjela rezultata Općine Štrigova za 2019. godinu, utvrđuje namjena i obavlja raspodjela viška prihoda za 2019. godinu.

Članak 2.

Stanja na osnovnim računima podskupine 922 na dan 31. prosinca 2019. godine utvrđena su kako slijedi:

* višak prihoda poslovanja (račun 92211) u iznosu 8.668.329,94 kn,
* manjak prihoda od nefinancijske imovine (račun 92222) u iznosu od 7.837.415,85 kn.

Članak 3.

Viškom prihoda poslovanja u iznosu od 8.668.329,94 kn pokriva se manjak prihoda od nefinancijske imovine u iznosu od 7.837.415,85 kn.

Nakon izvršene raspodjele utvrđen je višak prihoda poslovanja Općine Štrigova na dan 31.12.2019. u iznosu od 830.914,09 kn.

Članak 4.

Utvrđeni višak u iznosu od 830.914,09 kn se prenosi u proračunsku 2020. godinu i uključiti će se u I. Izmjene i dopune Proračuna Općine Štrigova, a sadrži neiskorištena namjenska sredstva Hrvatskog zavoda za zapošljavanje – sufinanciranje zapošljavanja u javnom radu i sufinanciranje stručnog osposobljavanja za rad bez zasnivanja radnog odnosa u iznosu od 13.269,60 kn, a preostala sredstva u iznosu od 817.644,49 kn utrošiti će se za nabavu nefinancijske imovine.

Članak 5.

Ova Odluka objaviti će se u "Službenom glasniku Međimurske županije", a stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 400-05/20-01/1

URBROJ: 2109/18-20-2

Štrigova, 14. svibnja 2020.

PREDSJEDNICA OPĆINSKOG VIJEĆA

Blaženka Heric